Protocol de colaborare


1. Părțile contractante:

1.1. MUNICIPIUL TIMIȘOARA, CUI 14756536, cu sediul în Bulevardul C.D.Loga nr. 1, cod poștal 300030, Timişoara, jud. Timiş, România, telefon: 0256 969, fax: (0256) 490.635, e-mail: primariatm@primariatm.ro, https://www.primariatm.ro/, reprezentată legal prin primar Dominic FRITZ, în calitate de Beneficiar, denumit în continuare “Beneficiarul”, 

și

1.2. [bookmark: _Hlk129677188]Universitatea Politehnica Timișoara, CUI 18279006, cu sediul în Piaţa Victoriei nr. 2, cod poștal 300006, Timişoara, jud. Timiş, România, telefon: 0256-403011, fax:  0256 403021, e-mail: rector@upt.ro, www.upt.ro, reprezentată legal prin Conf.univ.dr.ing. Florin DRĂGAN, în calitate de Rector,

1.3. [bookmark: _Hlk129677229][bookmark: _Hlk128410872]ASOCIAŢIA CLUSTERUL PENTRU PROMOVAREA CLĂDIRILOR CU CONSUM DE ENERGIE APROAPE EGAL CU ZERO - PRO-NZEB, cu sediul în Şoseaua Panteliomon nr. 266, București, corp Instalații, cam. 11, cod postal 021652, telefon 0212550835, 0723 712 420, e-mail: pro-nzeb@incd.ro, www.pro-nzeb.ro, reprezentată legal prin domnul Horia PETRAN, în calitate de Președinte

1.4. [bookmark: _Hlk129677490]ASOCIAȚIA PORTIC cu sediul în Dumbrăvița,  cod postal 307160, telefon 0724700461, e-mail: hello@portic.eu, www.portic.eu, reprezentată legal prin doamna Ioana Blanca BOTEA, în calitate de Preşedinte

denumite în continuare în mod individual „partea” şi în mod colectiv „părţile”, 
au convenit să încheie prezentul Protocol de colaborare, cu respectarea următoarelor prevederi:

2. Obiectul protocolului
[bookmark: _Hlk129677539]2.1. Prin prezentul Protocol de colaborare părțile convin să colaboreze în vederea organizării şi desfășurării la Timișoara a evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, eveniment înscris în agenda Capitală Europeană a Culturii în 2023 în Parcarea Modex din Piața Iancu Huniade (denumit în continuare „Proiectul”), 

2.2. În cadrul proiectului, pe toată durata existenței lui, se vor desfășura, în principiu, următoarele activități:
a) activități de prezentare știință-tehnologie în vederea promovării clădirilor cu consum de energie aproape egal cu zero (nZEB);
b) conferințe, seminarii şi workshop-uri știință și tehnologie;
c) expoziții cu creații de știință-tehnologie;
d) sesiuni de prezentări și demonstrații;
e) experimente în știință și tehnologie și la interferența acestora, destinate profesioniștilor din sectorul construcțiilor;
f) experimente în știință și tehnologie și la interferența acestora, ale publicului vizitator;
g) activități recreative;
h) activități administrative;
i) activități logistice [suport pentru activitățile de la lit. a) la lit. h), de asigurare a acceselor din şi spre zona publică, parcări, depozitări, servicii tehnice diverse etc.].

2.3. În funcție de nevoile locale identificate detaliate în Anexa 1, vor putea fi efectuate modificări ulterioare prin acordul scris al părților. 

3. Durata prezentului Protocol de cooperare
Prezentul Protocol de colaborare se încheie pentru o perioadă determinată, începând cu data semnării acestuia de către părți, până la  14.05.2023.

4. Beneficiarul:
Beneficiarul Proiectului este Municipiul Timișoara.

5. Costurile aferente Proiectului 
Costurile aferente soluțiilor care fac parte din Proiect, vor fi suportate de către părți, conform obligațiilor stabilite la art. 9.

6. Scop:
Scopul prezentului Protocol de colaborare este realizarea evenimentului SĂPTĂMÂNA NZEB TIMIȘOARA 2023, având ca obiect prezentarea proiectului nZEB Roadshow (Caravana nZEB), a Conceptului nZEB, reglementări și aplicarea nZEB în practică, alte activități așa cum sunt ele prezentate în agenda atașată la prezentul protocol de parteneriat. Acest eveniment se pretează ca o activitate complementară proiectului Padovafit Expanded - Timișoara, prin care s-a creat primul ghișeu unic (One-Stop-Shop) pentru eficientizare energetică din România.
 
7. Principiile colaborării dintre părți:
7.1. Colaborarea dintre părți este întemeiată pe conceptele de parteneriat, respect reciproc, bună credință și transparență.

7.2. Pe parcursul derulării Protocolului de cooperare, părțile vor folosi toate modalitățile specifice și necesare de susținere în vederea implementării cu succes a Proiectului.

7.3. Activitățile întreprinse de părți în cadrul Proiectului nu vor încălca legislația privind concurență neloială și nu vor îngrădi liberul acces al altor companii interesate de proiect de a solicita participarea la acesta, în măsura în care domeniul de activitate al acestora este relevant pentru clădirile cu consum redus de energie nZEB (cu domeniul de activitate conex nZEB).

8. Obligații comune tuturor părților:
8.1. Părțile se obligă să colaboreze îndeaproape pentru implementarea Proiectului 

8.2. Părțile se obligă să depună toate eforturile necesare pentru asigurarea durabilității parteneriatului.

8.3. Părțile se obligă să acționeze cu respectarea celor mai înalte standarde de etică profesională.

8.4. Părțile convin să monitorizeze şi să evalueze periodic stadiul de implementare a Proiectului. 

8.5. Părțile convin să facă schimb de informații, ori de câte ori este necesar, pentru desfășurarea activităților comune din cadrul Proiectului, precum și să își acorde consiliere în probleme de specialitate legate de Proiect.

8.6. Părțile vor acționa împreună pentru desfășurarea de acțiuni sau evenimente, manifestări științifice în parteneriat, realizarea de expoziții etc., legate de Proiect.

8.7. Părțile convin să aloce resursele de timp necesare pentru a da curs invitațiilor de participare la diferite manifestări legate de Proiect, organizate de către oricare dintre acestea, în măsura disponibilitatii resurselor.

9. Drepturi și obligații inerente relației dintre Părți:
9.1. Municipiul Timișoara:
a) Se obligă să numească persoane de contact din cadrul Primăriei Municipiului Timișoara, pe toată durata desfășurării colaborării, pentru a asigura comunicarea eficientă între părți.
b) Se obligă să sprijine logistic, administrativ (să pună la dispoziția părților zona de domeniu public aferentă Parcării Modex din Piața Huniade), să colaboreze în vederea obținerii autorizațiilor necesare, realizarea de documentații specifice domeniului de intervenție și activităților comune propuse a fi desfășurate în cadrul Proiectului.
c) Se obligă să numească responsabili pentru derularea și implementarea soluțiilor specifice din cadrul aparatului propriu al Primarului și serviciilor subordonate Consiliului Local, să delege responsabilități şi să monitorizeze desfășurarea activităților prin Dispoziții/ Note Interne/ Rapoarte/ Planuri de implementare/ Referate/ alte documente specifice, în conformitate cu modul de organizare şi funcționare reglementat de lege.

9.2. Universitatea Politehnica:
a) Se obligă să desemneze persoane de contact responsabile de comunicarea dintre acesta, beneficiar şi celelalte părți, pe toată durata Protocolului de colaborare.
b) Se obligă să pună la dispoziția Municipiului Timișoara sala (Sala Senatului din clădirea Rectoratului) necesară desfășurării de conferinţe, seminarii şi workshop-uri știință și tehnologie, în condițiile legii.
c) Se obligă să sprijine logistic, administrativ (ex. acces în locație, acces la energie electrică pentru alimentarea echipamentelor utilizate, drept de instalare echipamente, acces pentru mentenanță, etc.) și cu resurse umane, respectiv să colaboreze în vederea obținerii autorizațiilor necesare, realizarea de documentații specifice domeniului de intervenție și activităților comune propuse a fi desfășurate în cadrul Proiectului. 
d) Se obligă să asigure vizibilitatea implicării Municipiului Timișoara și a celorlalte părți în implementarea Proiectului.
e) Se obligă să sprijine, în limita resurselor disponibile și cu respectarea legii, organizarea de evenimente de promovare a Proiectului.

[bookmark: _Hlk128413200]9.3. Asociaţia Clusterul Pentru Promovarea Clădirilor Cu Consum De Energie Aproape Egal Cu Zero - Pro-nZEB
a)	Se obligă să desemneze persoane de contact responsabile de comunicarea dintre acesta, beneficiar şi celelalte părți, pe toată durata Protocolului de colaborare.
b)	Se obligă să pună la dispoziția Municipiului Timișoara materialele necesare desfășurării de conferinţe, seminarii şi workshop-uri știință și tehnologie, în condițiile legii, pentru a fi promovate în continuare pe site-ul dedicat ghișeului unic (One-Stop-Shop) pentru eficientizare energetică din România.
c)	Se obligă să sprijine logistic, administrativ și cu resurse umane, respectiv să colaboreze în vederea obținerii autorizațiilor necesare, realizarea de documentații specifice domeniului de intervenție și activităților comune propuse a fi desfășurate în cadrul Proiectului. 
d)	Se obligă să asigure vizibilitatea implicării Municipiului Timișoara și a celorlalte părți în implementarea Proiectului.
e)	Se obligă să sprijine, în limita resurselor disponibile și cu respectarea legii, organizarea de evenimente de promovare a Proiectului, după cum urmează:
✓ Organizarea şi desfăşurarea evenimentului în perioada 10 - 14 mai 2023, conform agendei ataşate la protocolul de colaborare.
✓ Realizarea activităților/lucrărilor convenite necesare organizării evenimentului şi respectarea programului acestuia.
✓ Distribuirea materialelor de promovare a activităților din Săptămâna nZEB Timișoara 2023 în rețeaua părților interesate în eficientizarea clădirilor publice a Primăriei Municipiului Timișoara (organizații din subordinea sau coordonarea administrației publice locale asociații profesionale firme de construcții, arhitecți, proiectanți, administrații de blocuri etc.).
✓ Asigurarea aranjamentelor logistice convenite în vederea organizării și desfășurării în bune condiții a evenimentului.
✓ Realizarea desfășurării evenimentului, spre beneficiul comunității din Timișoara, conform strategiei de decarbonare a municipiului, în concordanță cu activitățile planificate în cadrul Săptămânii nZEB Timișoara 2023.
✓ Suportarea costurilor privind organizarea, promovarea și desfășurarea evenimentului. Colaborarea în permanență cu Primăria Municipiului Timișoara pentru îndeplinirea prezentului protocol de parteneriat.
✓ Asigurarea respectării dreptului decizional al partenerilor.
✓ Îndeplinirea întocmai și la timp a obligațiilor asumate.
✓ Nu se desfășoară activități comerciale,
✓ Să respecte în totalitate legislația din domeniul dreptului de autor şi a drepturilor conexe, conform Legii nr. 8/1996 cu modificările şi completările ulterioare, legislația în domeniul mărcii înregistrate sau a altor drepturi de proprietate intelectuală, să suporte toate taxele ocazionate de acestea, precum şi cheltuielile cu drepturile de autor şi drepturile conexe de autor. În acest sens, Asociaţia Clusterul pentru Promovarea Clădirilor cu Consum de Energie Aproape Egal cu Zero - Pro-nZEB va exonera Municipiul Timișoara de orice prejudicii, reclamații sau acțiuni în justiție ce au ca obiect încălcarea drepturilor de proprietate intelectuală, a mărcii înregistrate, a drepturilor de autor şi a drepturilor conexe drepturilor de autor ce au legătură cu evenimentul.

9.4. Asociația Portic
a)	Se obligă să desemneze persoane de contact responsabile de comunicarea dintre acesta, beneficiar şi celelalte părți, pe toată durata Protocolului de colaborare.
b)	Se obligă să asigure, la nivelul local al municipiului Timișoara, sprijinul logistic, administrativ și cu resurse umane, fiind colaboratorii direcți ai Asociaţiei Clusterul Pentru Promovarea Clădirilor Cu Consum De Energie Aproape Egal Cu Zero - Pro-nZEB, astfel încât să se asigure desfășurarea în cele mai bune condiții a întregului eveniment, în condițiile legii.
c)	Se obligă să sprijine logistic, administrativ și cu resurse umane, respectiv să colaboreze în vederea obținerii autorizațiilor necesare, realizarea de documentații specifice domeniului de intervenție și activităților comune propuse a fi desfășurate în cadrul Proiectului. 
d)	Se obligă să asigure vizibilitatea implicării Municipiului Timișoara și a celorlalte părți în implementarea Proiectului.
e)	Se obligă să sprijine, în limita resurselor disponibile și cu respectarea legii, organizarea de evenimente de promovare a Proiectului, după cum urmează:
✓ Organizarea și desfășurarea evenimentului în perioada 10 - 14 mai 2023, conform agendei atașate la protocolul de colaborare.
✓ Realizarea activităților/lucrărilor convenite necesare organizării evenimentului și respectarea programului acestuia.
✓  Distribuirea materialelor de promovare a activităților din Săptămâna nZEB Timișoara 2023 în rețeaua părților interesate în eficientizarea clădirilor publice a Primăriei Municipiului Timișoara (organizații din subordinea sau coordonarea administrației publice locale asociații profesionale firme de construcții, arhitecți, proiectanți, administrații de blocuri etc.).
✓ Asigurarea aranjamentelor logistice convenite în vederea organizării și desfășurării în bune condiții a evenimentului.
✓ Realizarea desfășurării evenimentului, spre beneficiul comunității din Timișoara, conform strategiei de decarbonare a municipiului, în concordanță cu activitățile planificate în cadrul Săptămânii nZEB Timișoara 2023.
✓ Suportarea costurilor privind organizarea, promovarea și desfășurarea evenimentului. Colaborarea în permanență cu Primăria Municipiului Timișoara pentru îndeplinirea prezentului protocol de parteneriat.
✓ Asigurarea respectării dreptului decizional al partenerilor.
✓ Îndeplinirea întocmai și la timp a obligațiilor asumate.
✓ Nu se desfășoară activități comerciale.
✓ Să respecte în totalitate legislația din domeniul dreptului de autor şi a drepturilor conexe, conform Legii nr. 8/1996 cu modificările şi completările ulterioare, legislația în domeniul mărcii înregistrate sau a altor drepturi de proprietate intelectuală, să suporte toate taxele ocazionate de acestea, precum şi cheltuielile cu drepturile de autor şi drepturile conexe de autor. În acest sens, Asociația Portic va exonera Municipiul Timișoara de orice prejudicii, reclamații sau acțiuni în justiție ce au ca obiect încălcarea drepturilor de proprietate intelectuală, a mărcii înregistrate, a drepturilor de autor şi a drepturilor conexe drepturilor de autor ce au legătură cu evenimentul.

10. Obligația de confidențialitate
În cazul în care oricare dintre părți, cu ocazia încheierii sau executării prezentului Protocol de colaborare, obține informații şi date confidențiale care aparțin altei părți, aceasta se obligă să păstreze confidențialitatea acestor informații față de terți și față de celelalte părți, precum și să nu le folosească în scopuri industriale proprii fără a avea consimțământul prealabil expres scris al părții căreia îi aparțin respectivele informații confidențiale. Exemplificativ, constituie informații confidențiale: orice informații de ordin intern; orice informații de ordin tehnic privind dezvoltarea, producția, capacitatea, costurile, know-how-ul și proceduri interne. Partea care furnizează informații considerate confidențiale se obligă să facă cunoscută natura acestor informații părților, în mod precis și neechivoc, în caz contrar neputând fi prezumată natura confidențială a acestora.

11. Dispoziții finale:
11.1. Nu există alte convenții verbale sau scrise cu privire la obiectul prezentului Protocol de colaborare. Orice alte convenții anterioare vor fi înlocuite de prevederile prezentului Protocol de colaborare. Modificările și completările prezentului Protocol de colaborare necesită formă scrisă.

11.2. Orice notificare adresată de către una dintre părţi celeilalte este valabil efectuată dacă este transmisă, în scris, la adresa/ sediul prevăzut în art. 1 al acestui Protocol de colaborare.

11.3. Anexele Protocolului de colaborare fac parte integrantă din acesta. Orice referire la Protocolul de colaborare include şi referirea la anexele acestuia.

11.4. Orice diferend ivit între părți din sau în legătură cu prezentul Protocol de colaborare, care nu a putut fi soluționat pe cale amiabilă de către acestea, va fi soluționat de instanțele de judecată. 

11.5. Persoane de contact:
a) din partea Municipiului Timișoara:
Ella ȘIPEȚAN, Victor BIRDA
b) din partea Universității Politehnica Timișoara:
Mircea MEREA, Simon PESCARI
c) din partea Asociaţiei Clusterul Pentru Promovarea Clădirilor Cu Consum De Energie Aproape Egal Cu Zero - Pro-nZEB
Horia PETRAN
d) din partea Asociației Portic
Ioana BOTEA, Dan STOIAN

12. Anexe:
Anexa 1 – Agenda evenimentului
Încheiat astăzi, ........2023, în limba română, în 4 (patru) exemplare originale, câte unul pentru fiecare parte.

